- मनजीत सिंह वंधेर ने ‘क्रिस्टल लॉज’ की सूरत में बेहतरीन कोर्ट रूम ड्रामा लिखने के लिये मुझे बधाई भेजी तथा उपन्यास एवं उपन्यास लेखक दोनों को बेहतरीन करार दिया और आशा प्रकट की कि भविष्य में कभी मुकेश माथुर का मुकाबला गुंजन शाह से होगा क्योंकि दोनों मुंबई में रहते हैं । उपन्यास पढ़ते वक्त हर बार उन्हें लगा कि फलां किरदार कातिल होगा, खयाल बदला, नया कातिल सूझा, फिर खयाल बदला तो फिर नया कातिल सूझा और आखिर में कातिल कोई और ही निकला जब कि उन्होंने दुर्घटनावश हुई मौत की सम्भावना पर भी गम्भीर विचार किया था ।